న్యూఢిల్లీ: కరవు, ప్రకృతి వైపరీత్యాలను ఎదుర్కొంటున్న తమిళనాడు, కర్ణాటకకు కేంద్రం భారీ సాయం విడుదల చేసింది. తమిళనాడుకు రూ.2014.45 కోట్లు విడుదల చేసింది. కరవు, తుపాను సహాయక చర్యలకు గాను జాతీయ విపత్తుల స్పందన (నేషనల్ డిజార్డర్ రెస్పాన్స్ ఫండ్) నిధి నుంచి ఈ మొత్తాన్ని విడుదల చేసింది. ఇందులో రూ.1748.28 కోట్లు కరవు సాయం కాగా, రూ. 264.11 కోట్లు 'వార్దా' తుపాను సాయం, రూ.2.05 కోట్లు జాతీయ గ్రామీణ తాగునీటి పథకం కింద విడుదలైంది. తమిళనాడును అతలాకుతలం చేసిన 'వార్దా-2016' తుపాను, కరవు పరిస్థితుల నేపథ్యంలో కేంద్ర సహాయాన్ని కోరుతూ తమిళనాడు ప్రభుత్వం కేంద్రానికి ఓ మెమొరాండం సమర్పించింది. దీంతో పరిస్థితిని అంచనా వేసేందుకు కేంద్ర బృందం తమిళనాడులో పర్యటించింది. ఇంటర్ మినిస్టీరియల్ సెంట్రల్ టీమ్ (ఐఎంసీటీ) ఇచ్చిన నివేదక ప్రకారం కేంద్రం తమిళనాడుకు ఆర్థిక సాయాన్ని రిలీజ్ చేసింది. ఇటీవల తమిళనాడుకు విడుదల చేయాల్సిన ఆర్థిక సాయంపై కేంద్ర హోం మంత్రి రాజ్నాథ్ సింగ్ అధ్యక్షతన ఉన్నత  స్థాయి కమిటీ సమావేశంలో ఈమేరకు నిర్ణయం తీసుకుని శనివారంనాడు ఆ మొత్తాన్ని విడుదల చేశారు. కాగా, కర్ణాటక రాష్ట్రానికి కూడా రూ.1235.52 కోట్ల కరవు సాయాన్ని కేంద్రం రిలీజ్ చేసింది. నేషనల్ డిజాస్టర్ రిలీఫ్ ఫండ్ నుంచి ఈ మొత్తాన్ని విడుదల చేశారు.
newdhilly: karavu, prakruti vaipareetyaalanu edurkontunna tamilanadu, karnaatakaku kendram bhari saayam vidudala chesindi. tamilanaaduku roo.2014.45 kotlu vidudala chesindi. karavu, tupaanu sahayaka charyalaku gaanu jaateeya vipattula spandana (neshanal dizarder respans fund) nidhi nunchi ee mottaanni vidudala chesindi. indulo roo.1748.28 kotlu karavu saayam kaga, roo. 264.11 kotlu 'varda' tupaanu saayam, roo.2.05 kotlu jaateeya graameena taguneeti pathakam kinda vidudalaindi. tamilanaadunu atalaakutalam chesina 'varda-2016' tupaanu, karavu paristhitula nepathyamlo kendra sahaayaanni korutu tamilanadu prabhutvam kendraaniki oo memorandam samarpinchindi. deentho paristhitini anchana vesenduku kendra brundam tamilanaadulo paryatinchindi. inter ministerial central team (imct) ichina nivedaka prakaaram kendram tamilanaaduku aardhika saayaanni rillees chesindi. iteevala tamilanaaduku vidudala cheyalsina aardhika saayampai kendra homem mantri rajnath sing adhyakshatana unnata  sthaayi commity samavesamlo eemeraku nirnayam teesukuni sanivaaramnaadu aa mottaanni vidudala chesaru. kaga, karnaataka rashtraniki kuudaa roo.1235.52 kotla karavu saayaanni kendram rillees chesindi. neshanal dizaster releaf fund nunchi ee mottaanni vidudala chesaru.